KISS วิ่งแรง 4% เก็งฯ งบ Q4 ฟื้นตัวแกร่ง รับออกสินค้าใหม่-กำลังซื้อเพิ่ม
KISS วิ่งแรง 4% ราคาแตะ 12.70 บ. คาดนักลงทุนซื้อเก็งกำไร ลุ้นงบไตรมาส 4/64 ฟื้นตัวแกร่ง รับออกสินค้าใหม่ กำลังซื้อพุ่ง รับรู้รายได้จากบริษัทร่วมทุนเพิ่ม โบรกฯ ประเมินเป้า 14.50 บ.
KISS วิ่งแรง 4% ราคาแตะ 12.70 บ. คาดนักลงทุนซื้อเก็งกำไร ลุ้นงบไตรมาส 4/64 ฟื้นตัวแกร่ง รับออกสินค้าใหม่ กำลังซื้อพุ่ง รับรู้รายได้บ.ร่วมทุน
4 ต.ค. 2564

ผู้สื่อข่าวรายงานว่า ราคาหุ้น บริษัท โรจูคิส อินเตอร์เนชั่นแนล จำกัด (มหาชน) หรือ KISS ล่าสุด ณ เวลา 14.49 น. อยู่ที่ 12.70 บาท บวก 0.50 บาท หรือ 4.10% สูงสุดที่ 12.80 บาท ต่ำสุดที่ 12.30 บาท ด้วยมูลค่าซื้อขาย 107.80 ล้านบาท

ทั้งนี้ บล.ไทยพาณิชย์ ระบุในบทวิเคราะห์ (1 ต.ค.2564) คาด KISS ไตรมาส 3 กำไรจะอ่อนแอ โดยจะลดลงทั้งเมื่อเทียบจากปีก่อน และเมื่อเทียบจากไตรมาสก่อน จากนั้นจะฟื้นตัวในไตรมาส 4/2564 โดยได้รับแรงหนุนจากการความเชื่อมั่นผู้บริโภคที่ฟื้นตัวดีขึ้น
รวมทั้ง 2. การออกผลิตภัณฑ์ใหม่ โดยเฉพาะผลิตภัณฑ์ที่เกี่ยวข้องกับกัญชง ซึ่งจะเปิดให้บริษัทสามารถเข้าถึงกลุ่มเป้าหมายใหม่ และ 3. JV (O2 Kiss) น่าจะพลิกกำไร ได้จากปริมาณขายที่เพิ่มขึ้น หลังจากเปิดตัวที่เครื่องสำอางและผลิตภัณฑ์เสริมอาหารใหม่ โดยยังคงประมาณการปี 2565 ไว้เหมือนเดิมที่ 991 ล้านบาท เพิ่มขึ้น 3% เมื่อเทียบจากปีก่อน กถ้ากำไรสุทธิไตรมาส 3/2564 ออกมาต่ำกว่า 30 ล้านบาท จะสร้าง Downside ต่อประมาณการกำไรสุทธิปี 2564 ของเราที่ 176 ล้านบาท เพิ่มขึ้น 5% เมื่อเทียบจากปีก่อน ประเมินราคาเป้าหมายปี 2565 ที่ 14.50 บาท อิง PER ที่ 30 เท่า แนะนำ “NEUTRAL”